Frederic Leighton

**Frederic Leighton**, 1. baron Leighton, (1830&ndash;1896) var en engelsk maler og billedhugger som arbeidet med historiske, bibelske og klassiske emner.

## Innledning
Leighton var en av de mest innflytelsesrike viktorianske malere. I siste halvdel av 1800-tallet var han anerkjent som den moteriktige og betydningsfulle billedkunstneren i England. Hans suksess bygde på at han med hell maktet å fange inn den viktorianske nostalgi og lengselen etter «den gylden tiden» til antikke Hellas og Roma. I klassisk inspirerte verker som *Clytie* (cirka 1895&ndash;1896), *Idyll* (cirka 1880&ndash;1881), og *Greek Girls Picking up Pebbles by the Sea* (cirka 1871), avbildet Leighton en idealisert versjon av fortiden som appellerte direkte til tidens følsomhet. Ved å kombinere en feilfri maleteknikk med en skarp sans for farge og komposisjon skapte Leighton noen av de mest minneverdige bilder på 1800-tallet.

## Kunstutdannelse
Leighton var født i Scarborough i en familie som besto av leger. Han ble utdannet ved University College School i London og fikk deretter sin kunstneriske trening på kontinentet, først fra Edward von Steinle og deretter fra Giovanni Costa. Da han var 24 år studerte ved Accademia di Belle Arti i Firenze. Han levde i Paris fra 1855 til 1859 og hvor han møtte Ingres, Delacroix, Corot og Millet.

## Pre-rafaelittene
I 1860 flyttet han til London hvor han ble assosiert med pre-rafaelittene. Han formga Elizabeth Barrett Brownings gravstein for Robert Browning i den engelske kirkegården i Firenze i 1861. I 1864 ble han en partner i Royal Academy og i 1878 ble han akademiets president (1878–1896). Hans skulptur, *Athlete Wrestling with a Python* (1877), ble i sin tid sett på som det som innledet en renessanse for samtidig britisk skulptur, referert til som «den nye skulptur». Hans malerier representerte Storbritannia ved den store utstillingen i Paris i 1900.

## Adelsstanden
Leighton ble slått til ridder ved Windsor i 1878 og han ble baronett i 1886 og baron i 1896. Han var den første maler som opphevet til adelsstanden i listen ved 1896. Adelsbrevet som dannet tittelen *Baron Leighton av Stretton i grevskapet Shropshire*, ble utstedt den 24. januar 1896, men Leighton døde den neste dagen av hjertesvikt (*angina pectoris*). Ettersom han var ugift ble hans baroni avsluttet med ham og etter å ha eksistert i kun en dag – noe som har vært en uslåelig rekord i adelsstanden siden.

Hans hus i Holland Park i London har blitt gjort om til et museum, Leighton House Museum. Det inneholder et antall av hans tegninger og malerier foruten flere av hans skulpturer, blant annet den før omtalte *Athlete Wrestling*. Huset har også mange verker av Leightons inspirasjoner, blant annet hans samlinger av Isnik-fliser. Bygningens senter er den enestående Arab Hall.

Leightons anerkjennelse har ikke dalt i ettertiden. I 2007 mente en kunstskribent i Herald Tribune at det er ikke nok å nyte en overlegen teknikk og håndverk for å bli en stor kunstner – man må også ha en visjon, for ellers vil man ende opp som en mester i kitsch.

## Utvalgte verker

* *Death of Brunelleschi* (1852), olje på lerrett
* *The Fisherman and the Siren*, ca. 1856 – 1858 (66.3 x 48.7 cm)
* *[http://www.nationalgallery.org.uk/cgi-bin/WebObjects.dll/CollectionPublisher.woa/wa/work?workNumber=L275 *Cimabue's Celebrated Madonna*] i prosisjon gjennom Firenzes gater* (1853-1855), olje på lerrett. Dette var hans første viktige verk og ble utstilt på Royal Academy. Dronning Victoria ble så betatt av det at hun kjøpte det på utstillingens første dag for 600 guineas.
* *[http://www.tate.org.uk/servlet/ViewWork?cgroupid=999999961&workid=8581&searchid=6933&tabview=image The Discovery of Juliet Apparently Lifeless]* (ca. 1858)
* *[http://www.nationalgallery.org.uk/cgi-bin/WebObjects.dll/CollectionPublisher.woa/wa/work?workNumber=L851 The Villa Malta, Rome]* (1860s), olje på lerrett
* *The Painter's Honeymoon*, ca. 1864 (83.8 x 77.5 cm)
* *Mother and Child*, ca. 1865, (48.2 x 82 cm)
* *[https://web.archive.org/web/20040828195038/http://cybermuse.gallery.ca/cybermuse/search/artwork_e.jsp?mkey=10042 Actaea, the Nymph of the Shore]*  (1868), olje på lerrett, (57.2 x 102.2 cm) National Gallery of Canada, Ottawa.
* *Daedalus and Icarus*, ca. 1869, (138.2 x 106.5 cm)
* *Hercules Wrestling with Death for the Body of Alcestis* (1869–1871) (132.4 x 265.4 cm)
* *Greek Girls Picking up Pebbles by the Sea*, 1871 (84 x 129.5 cm)
* *Music Lesson*, ca. 1877, (92.8 x 118.1 cm)
* *[http://www.tate.org.uk/servlet/ViewWork?cgroupid=999999961&workid=8579&searchid=6933&tabview=image An Athlete Wrestling with a Python]*  (1877), skulptur i bronse
* *Nausicaa*, ca. 1878 (145 x 67 cm)
* *Winding the Skein*, ca. 1878, (100.3 x 161.3 cm)
* *Light of the Harem*, ca. 1880, (152.4 x 83.8 cm)
* *Wedded*, (ca. 1881 – 1882) (145.4 x 81 cm)
* *Captive Andromache*, ca. 1888 (197 x 406.5 cm)
* *The Bath of Psyche*, (ca. 1889−90) (189.2 x 62.2 cm) Tate Gallery
* *The Garden of the Hesperides*, ca. 1892, (169 x 169 cm)
* *Flaming June* (1895), olje på lerrett, Museo de Arte de Ponce, Puerto Rico (120.6 x 120.6 cm)
* 'The Parable of the Wise and Foolish Virgins (Fresco)'
* *The armlet*
* *Phoebe* (55.88 x 60.96 cm)
* *A Bather*

## Referanser


## Eksterne lenker
* 
* 
* 
*  Scarborough, Birthplace of Lord Frederic Leighton
*  Leighton House Museum
*  Obituary from The Times
*  Biography from the Cleveland Museum of Art
*  'The Garden of Hesperides' (ca. 1892) ved Lady Lever Art Gallery
*  Frederic Leighton at artrenewal.org
*  Brian Yoder's page for Lord Frederic Leighton at goodart.org